დანაუ-სენტარუმის ეროვნული პარკი

დანაუ-სენტარუმი () — ეროვნული პარკი ინდონეზიაში, რომელშიც დაცულია მსოფლიოში ერთ–ერთი ყველაზე ბიომრავალფეროვანი ტბების სისტემა.Jeanes, Kevin; Meijaard, Erik: Danau Sentarum's wildlife: Biodiversity value and global importance of Danau Sentarum's wildlife, retrieved 2009-09-25 მდებარეობს კუნძლ ბორნეოს შუაგულში, დასავლეთ კალიმანტანის პროვინციაში. გადაჭიმულია მდინარე კაპუასის ზემო ტქქტონიკურ აუზზე, შესართავიდან 700 კმ-ის მოშორებით. აუზი ვრცელ ჭაობიან ჭალას წარმოადგენს, რომელიც 20 სეზონური ტბისგან, მტკნარი ტბის ჭაობის ტყისგან შედგება. ეროვნული პარკი აუზის დასავლეთ ნაწილში მდებარეობს, სადაც სეზონური ტბების სამი მეოთხედია განაგებული. პარკის დაახლოებით ნახევრაი ტბებისგან შედგება, ნახევარი კი მტკნარი წყლის ჭაობის ტყეებისგან. 

800 კმ² ტერიტორია ველური ბუნების ნაკრძალად პირველად 1982 წელს გამოცხადდა; 1994 წელს მას კიდევ 1320 კმ² დაემატა და რამსარის ძეგლი გახდა. 1999 წელს ეროვნული პარკის სტატუსი მიენიჭა, თუმცა ეროვნული პარკის ადმინისტრაცია მხოლოდ 2006 წელს შეიქმნა.Promoting Good Governance in Danau Sentarum National Park , retrieved 2009-09-25 

დანაუ-სენტარუმის ეროვნული პარკი მდიდარია თევზებით, სულ აღწერილია მათი 240 სახეობა. დადგენილია ფრინველთა 237 სახეობა, ძუძუმწოვართა 143 სახეობიდან კი 23 ბორნეოს ენდემია; მათ შორისაა ცხვირა მაიმუნი. შედარებით ფართოდაა წარმოდგენილი საფრთხის ქვეშ მყოფი ორანგუტანები. წარმოდგენილია რეპტილიების 26 სახეობა. 

ტბები ხელს უწყობს ტრადიციულ მეთევზეობას. კაპუასის ზემო ჭალის დასავლეთ ნაწილში სახლობს 20 000 ადამიანი, რომელთა 88% მალაიელი მეთევზეა. პარკის ტრეიტორიაზე არსებულ 20 სოფელში სახლობს 3 000 ადამიანი.

იხილეთ აგრეთვე
ინდონეზიის ეროვნული პარკების სია

რესურსები ინტერნეტში
 Alas Purwo National Park  from Ministry of Forestry, Republic of Indonesia
  The magic of Alas Purwo National Park  from Inside Indonesia Oct-Dec 2004

სქოლიო

კატეგორია:ინდონეზიის ეროვნული პარკები
კატეგორია:რამსარის ძეგლები ინდონეზიაში
კატეგორია:დასავლეთ კალიმანტანის გეოგრაფია
კატეგორია:ინდონეზიის ჭარბტენიანი ტერიტორიები
კატეგორია:კალიმანტანის დაცული ტერიტორიები
კატეგორია:1999 წელს დაარსებული დაცული ტერიტორიები